Nottensdörp

Nottensdörp is een Gemeen in de Samtgemeen Hornborg in’n Landkreis Stood, Neddersassen. Se hett .

Bi Nottensdörp höört ok de Oort Schragenbarg mit bi.

 Geografie 

De Oort liggt op de Stoder Geest an’n Rand na de Maschen von Oolland. Dat Water ut dat Rebeed flütt över lüttjere Beken na de Au hen af oder na de Oollanner Gravens. In’n Noorden liggt de Bullenbrook.

De Naveröörd sünd Neekark in’n Noorden, Loodkup un Dammhusen in’n Noordoosten, Heendörp un Neeklooster in’n Oosten, Grundolendörp in’n Süden, Ruschwedel un Rutenbeek in’n Süüdoosten, Bliersdörp in’n Westen un Postmoor, Schragenbarg un Hornborg in’n Noordwesten.

 Historie 

Nottensdörp is 1270 dat eerste Mol in ene Uurkunn beneumt worrn, de obers verschütt gohn is. Nu is de öllste Uurkunn vun 1303, wo de Noom Notmestorpe in steiht.

In all de ole Tied, bit 1960, geev dat in Nottensdörp man blots de Bueree.

No den Tweten Weltkrieg sünn vele Reetdackhüüs toschann komen un nu stoht dor mehrstentieds modern Panndackhüüs. Buern gifft nich mihr vele, obers Boünnernehmen, Krögers, Hotels, twee Olenhüüs und enen Dokter.

 Verwaltungsgeschicht 

In de Franzosentied von 1810 bet 1814 hett de Oort to de Mairie Hornborg in’n Kanton Hornborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Kreis Stood.

 Inwahnertall 

 * mit Schragenbarg

 Religion 

Nottensdörp is evangeelsch-luthersch präägt un höört to dat Kaspel von de Leevfroon-Kark in Hornborg. Fröher hett de Oort to dat Kaspel Obbens tohöört.

För de Kathoolschen is de St.-Marien-Kark in Buxthu tostännig.

 Politik 
 Gemeenderoot 

Liddmaten
 2016:
 CDU: Heike Bremer, Gert Hauschildt, Dierk Heins, Michael Heins, Hartmut Huber, Hans-Günther Lemmen, Hans Osterholz, Reinhard Stupl
 SPD: Joachim Alpers, Udo Wolfgang Rolf Groening, Kerstin Raschke

 Börgermeesters 

 Tied  Naam  Partei 2001–31. Oktober 2016  Hans Alpers-Janke  CDU 1. November 2016–  Dierk Heins  CDU

 Wapen 

Dat Wapen för de Gemeen Nottensdörp is in’n Johr 1948 vun Fritz Haß utklamüüstert worrn.

Dat Wapen in Sülver wiest dree rode Flammen, de opstiegt.  

 Kultur un wat to bekieken is 

1932 is ene Graff- un Gedenksteed för Hans Much boot worrn. De Uurn vun Hans Much is ünner enen groten Steen bisett worrn; up den Steen is de Inschrift "HANS MUCH 1880 - 1932" to lesen. Üm de Gedenksteed herüm sünd Feldstenen mit de Nooms vun siene Pekinesen-Hunn. 

 Bowark  

An’n „Gootspark“ gifft dat ole Fachwarkhüüs to bekieken. 

 Sport 

De Footballspeler ut Nottensdörp wulln in’n Johr 2003 mit den Noom „FC Nottensdorf 03“ anfangen. Dat se gau spelen köönt, hebbt se sick den Vereen „NoKi in Action e. V.“ ansloten. Nu hett obers de Nedersässische Footballverband dat no jümehr Statuten nicht toloten, een annern Noom as den Vereensnoom to bruken. Nu müssen sick de anneren Verenen mit dat „N“ wennen.

 Weertschop un Infrastruktur 

Nottensdörp hett en egene freewillige Füürwehr, de 1937 grünnt worrn is.

 Verkehr 

An Nottensdörp langs löppt de Landsstraat 130, de in’n Süden över Grundolendörp na Obbens, Beekdörp un Sounsiek geiht un in’n Noorden an de Bundsstraat 73. De B 73 föhrt in’n Noordwesten na Hornborg, Dullern un Stood un in’n Süüdoosten över Heendörp un Neeklooster na Buxthu un Vosshusen. Lüttjere Straten gifft dat ans direkt na Heendörp un na Bliersdörp.

De nächste Autobahn is de Autobahn 26 (Afsnidd Stood–Hamborg). De Opfohrt 5 Hornborg liggt so veer Kilometer in’n Noorden von Nottensdörp an de K 36.

De nächste Bahnhoff is so bi veer Kilometer wied weg in’n Noordwesten de Bahnhoff Hornborg an de Nedderelvbahn twüschen Cuxhoben un Hamborg.

 Scholen 

In Nottensdörp is een von de twee Standöörd von de Grundschool Bliersdörp-Nottensdörp.

För dat Gymnasium güngen de Schölers bet 2018 op de Halepaghen-School in Buxthu. Von dat Schooljohr 2018/2019 af an wesselt de Schölers op dat Au-Geest-Gymnasium in Harsfeld.

 Ver- un Entsorgung 

För dat Afwater is de Afwaterverband Oolland un Geestrand mit dat Klärwark Wetterndörp tostännig.

 Lüüd 

De Bildhauer un Maler Carsten Eggers leevt siet 1991 in Nottensdörp.

 Literatur 

 Christian Fuhst: Zu Hause in Nottensdorf – Chronik eines Dorfes und seiner Familien. 1996

 Footnoten 

 Weblenken  

 Websteed von de Gemeen Nottensdörp (hoochdüütsch)

Kategorie:Oort
Kategorie:Landkreis Stood